**Valgkomiteens innstilling til nytt styre i JF-Privat**

1. **Valgkomiteens arbeid**

Valgkomiteen har bestått av Tina Elisabeth Ravn (leder), Henry Tengelsen og Simon Ladderud Stende, alle tidligere medlemmer av styret i Juristforbundet Privat. To av valgkomiteens medlemmer har også tidligere sittet i Hovedstyret.

Valgkomiteen startet sitt arbeid sommeren/høsten 2018 og har gått bredt ut for å finne kandidater. Det har vært avhold møte med leder av NJ-Privat. Valgkomiteen har videre vært i kontakt med samtlige sittende styremedlemmer for å avklare interesse for gjenvalg. På valgkomiteens initiativ og vegne har sekretariatet i Juristforbundet sendt ut epost med henvendelse til samtlige medlemmer i JF Privat med forespørsel om å vise interesse for styreverv. Det ble også sendt ut egen henvendelse til styremedlemmer i underforeningene til JF Privat. Dette i tillegg til at det ble lagt ut informasjon på sosiale medier.

Valgkomiteen fikk ca. 25 direkte henvendelser fra aktuelle nye kandidater, i tillegg til forslag fra sittende styremedlemmer i JF Privat.

Valgkomiteen har hatt flere skypemøter, samt hatt samtaler med presidenten, styrets leder (JF Privat), styremedlemmene (JF-privat) og styrets sekretær (JF-Privat).

1. **Valgkomiteens begrunnelse**

Ved valg av kandidater har komitéen ønsket at det nye styret skal ha en blanding av kontinuitet i form av gjenvalg av sittende styremedlemmer og nye kandidater. Fem av de sittende styremedlemmene har ønsket gjenvalg, og det har vært behov for 3 nye medlemmer. Valgkomiteen har i vurderingen tatt utgangspunkt i kandidatenes bakgrunn og kompetanse. Det har vært søkt å foreslå kandidater som representerer ulike deler av JF Privats medlemsmasse og som fremstår som at de har kapasitet og engasjement til å fylle vervet. Det er også tatt hensyn til geografisk, kjønnsmessig og aldersmessig fordeling og at JF Privats ulike interessefelt er dekket

1. **Kandidater til JF Privats styre**

Basert på begrunnelsen ovenfor, foreslår valgkomiteen følgende kandidater til styreverv i JF-Privat for kommende toårsperiode:

1. **Tor Egil Viblemo (leder) –** senioranalytiker, Oxford Research, Kristiansand – gjenvalg
2. **Tone Helen Brodal (styremedlem)** – advokatfullmektig, Advokatfirmaet Hammervoll Pind AS, Oslo - gjenvalg
3. **Jon Ole Whist (styremedlem) -** forhandlingssjef, Norges Farmaceutiske Forening, Oslo - gjenvalg
4. **Erlend Glad (styremedlem) –** advokat, Advokatfirmaet Hoel Wollbråten AS, Oslo – gjenvalg
5. **Sigrun Elisabeth Hauge (styremedlem)** – Senior Procurement Manager/Contract Manager, Telenor Norway, Tjøme - nyvalg
6. **Anne-Marie Berg (varamedlem)** – advokat, Advokatgården Munkegata DA, Trondheim – gjenvalg
7. **Anders Schrøder Amundsen (varamedlem)** – advokat, Den norske legeforening, Oslo – nyvalg
8. **Per Otto Svendsby (varamedlem)** – rådgiver, Helse Bergen HF, Bergen - nyvalg

Skien, 6. september 2018

Valgkomiteen for JF Privat v/

Tina Elisabeth Ravn (leder), Henry Tengelsen og Simon Ladderud Stende